

**РЕПУБЛИКА БЪЛГАРИЯ**

**ПОСТОЯННО ПРЕДСТАВИТЕЛСТВО**

**НА РЕПУБЛИКА БЪЛГАРИЯ КЪМ ЕВРОПЕЙСКИЯ СЪЮЗ**

**ОДОБРЯВАМ:**

**ПОСЛАНИК, ПОСТОЯНЕН**

**ПРЕДСТАВИТЕЛ НА РБ КЪМ ЕС:**

**ДИМИТЪР ЦАНЧЕВ**

**Д О К У М Е Н Т А Ц И Я**

ЗА УЧАСТИЕ

В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА

**с предмет:**

***„Доставка на автомобили за Постоянното представителство на Република България към Европейския съюз”***

**Основен код по CPV – 34110000**

**София, 2017 година**

**С Ъ Д Ъ Р Ж А Н И Е:**

1. ОБЩА ИНФОРМАЦИЯ ЗА УСЛОВИЯТА ЗА ИЗПЪЛНЕНИЕ НА ОБЩЕСТВЕНАТА ПОРЪЧКА
2. ТЕХНИЧЕСКА СПЕЦИФИКАЦИЯ
3. УСЛОВИЯ ЗА УЧАСТИЕ В ПРОЦЕДУРАТА
4. КРИТЕРИИ ЗА ПОДБОР
5. КРИТЕРИЙ ЗА ВЪЗЛАГАНЕ НА ПОРЪЧКАТА
6. ДОКУМЕНТАЦИЯ ЗА УЧАСТИЕ
7. СЪДЪРЖАНИЕ НА ОФЕРТИТЕ. НЕОБХОДИМИ ДОКУМЕНТИ
8. УКАЗАНИЯ ЗА ПОДГОТОВКА НА ОФЕРТА
9. УСЛОВИЯ ЗА ПРОВЕЖДАНЕ НА ПРОЦЕДУРАТА
10. ДОКУМЕНТИ ЗА СКЛЮЧВАНЕ НА ДОГОВОР
11. ОБЩИ УСЛОВИЯ
12. ПРОЕКТ НА ДОГОВОР
13. ПРИЛОЖЕНИЯ. ОБРАЗЦИ НА ДОКУМЕНТИ

**РАЗДЕЛ I. ОБЩА ИНФОРМАЦИЯ ЗА УСЛОВИЯТА ЗА ИЗПЪЛНЕНИЕ НА ОБЩЕСТВЕНАТА ПОРЪЧКА**

**1. Обект на поръчката**

Настоящата обществена поръчка е с обект доставка на стока чрез покупка по чл. 3, ал. 1, т. 2, предл. 1 от Закона за обществени поръчки (ЗОП).

**2. Предмет на поръчката**

Предметът на обществената поръчка е доставка чрез покупка на нови моторни превозни средства (МПС) за нуждите на Постоянното представителство на Република България към Европейския съюз (ППРБЕС).

Предметът на обществената поръчка е разделен на следните обособени позиции:

Обособена позиция № 1 (ОП № 1) „Доставка чрез покупка на 7 (седем) броя нови моторни превозни средства, категория М1, Седан (АА)“;

Обособена позиция № 2 (ОП № 2) „Доставка чрез покупка на 2 (два) броя нови моторни превозни средства, категория М1, Седан (АА)”;

Обособена позиция № 3 (ОП № 3) „Доставка чрез покупка на 2 (два) броя нови моторни превозни средства, категория М1, Пътнически микробус (AF)”.

**3. Общи изисквания към изпълнението**

Моторните превозни средства, предмет на доставката, трябва да отговарят на техническите стандарти в Европейския съюз, или еквивалентни, потвърдени чрез Сертификат за съответствие на ЕО с одобрения тип превозно средство, издаден от производителя, съгласно приложимите разпоредби в съответствие с Директива 2007/46/ЕО на Европейския парламент и на Съвета за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства. Сертификатът се представя при извършване на доставката на моторните превозни средства.

Моторните превозни средства, предмет на доставката, трябва да са фабрично нови, неупотребявани, да са в производствената листа на производителя не по-рано от 01.01.2016 г. и да са произведени не по-рано от 01.01.2016 г. Всички автомобили по съответната обособена позиция трябва да са от една марка и модел, да са с еднакви параметри, отговарящи или по-добри от минимално изискуемите по техническата спецификация и да са с идентично оборудване.

Всеки от доставените автомобили следва да бъде окомплектован с обезопасителен триъгълник, аптечка, пожарогасител, светлоотразителна жилетка, да се придружава от необходимите за регистрацията му документи, гаранционна и сервизна книжка, както и инструкция за експлоатация на български или френски език.

Изпълнителят обезпечава гаранционната отговорност и извършването на сервизна поддръжка на доставените автомобили на място в следните градове: гр. Брюксел, Кралство Белгия, гр. Люксембург, Великото херцогство Люксембург, гр. Страсбург, Френската република.

**4. Място на изпълнение на поръчката**

Мястото на изпълнение на доставките по всички обособени позиции е гр. Брюксел, Кралство Белгия, пл. „Мария Луиза“ № 49.

**5. Срок на изпълнение на поръчката**

5.1. Срокът за изпълнение на доставката по всяка обособена позиция е съгласно предложението за изпълнение на поръчката на избрания изпълнител, но не повече от 90 (деветдесет) календарни дни след влизане на договора в сила.

5.2. Гаранционният срок на всеки от автомобилите е 5 (пет) години без ограничения в пробега, а гаранцията срещу корозия – 10 (десет) години. Срокът за гаранционно обслужване на автомобилите е с продължителност, еднаква с гаранционния срок на автомобилите – 5 (пет) години без ограничения в пробега. Всички гаранционни срокове започват да текат от датата на предаване на автомобилите и подписване на приемо-предавателен протокол.

**6. Прогнозна стойност на поръчката. Пределен финансов ресурс**

Прогнозната стойност на обществената поръчка възлиза на 409 034 (четиристотин и девет хиляди и тридесет и четири) евро, с левова равностойност 800 000 (осемстотин хиляди) лева, без включен ДДС и е определена съгласно чл. 21, ал. 1 от ЗОП, като освен цената на доставката на МПС включва и цената за гаранционно обслужване на доставените автомобили.

Прогнозната стойност на обществената поръчка по обособена позиция № 1 е 214 743 (двеста и четиринадесет хиляди седемстотин четиридесет и три) евро с левова равностойност 420 000 (четиристотин и двадесет хиляди) лева без ДДС.

Прогнозната стойност на обществената поръчка по обособена позиция № 2 е 117 597 (сто и седемнадесет хиляди петстотин деветдесет и седем) евро с левова равностойност 230 000 (двеста и тридесет хиляди) лева без ДДС.

Прогнозната стойност на обществената поръчка по обособена позиция № 3 е 76 694 (седемдесет и шест хиляди шестстотин деветдесет и четири) евро с левова равностойност 150 000 (сто и петдесет хиляди) лева без ДДС.

Левовата равностойност на прогнозните стойности е определена въз основа на официалния курс на БНБ от 1,95583 лева за 1 евро.

Всички прогнозни стойности са определени в рамките на пределния финансов ресурс, с който разполага възложителят.

**7. Цени и стойност на договора**

7.1 Цените по договора се определят като единични и общи цени на доставка на автомобилите и цени за гаранционно обслужване на доставените МПС.

7.2 Посочените в договора цени са крайни и включват всички разходи и възнаграждения на изпълнителя за изпълнение на поръчката, като но не само: разходите за придобиване, съответно прехвърляне на правото на собственост върху автомобилите на възложителя, за доставка на автомобилите, за транспортиране на автомобилите до мястото за доставка, за заплащане на продуктова такса (екотакса), всички разходи за извършване на гаранционна поддръжка в срока на гаранцията (за труд, резервни части и консумативи), както и разходите за отстраняване от изпълнителя на всички технически неизправности и повреди, възникнали не по вина на възложителя и покрити от гаранционните условия и гаранционната отговорност на изпълнителя.

7.3 Посочените в договора цени остават непроменени за срока на действието му, освен ако Изпълнителят предложи по-ниски цени по време на изпълнение на договора, без да променя предмета и обема на изпълнението.

7.4 Стойността на договора се определя въз основа на общите цени на доставка и за гаранционно обслужване на доставените МПС.

7.5 Стоките се доставят под дипломатически контрол, а в случай на внос се освобождават от вносни митни сборове, съгласно приложимите разпоредби в съответствие с Виенската конвенция за дипломатическите отношения, съставена във Виена на 18 април 1961 г., Директива 2006/112/ЕО на Съвета на Европейския съюз от 28 ноември 2006 година относно общата система на данъка върху добавената стойност и Регламент за изпълнение (ЕС) № 282/2011 на Съвета на Европейския съюз от 15 март 2011 година за установяване на мерки за прилагане на Директива 2006/112/ЕО относно общата система на данъка върху добавената стойност.

**8. Начин на плащане**

8.1 Възложителят заплаща цената по договора изцяло авансово срещу представена от изпълнителя гаранция за обезпечаване на 100 % авансовото плащане.

8.2 Възложителят заплаща на изпълнителя дължимите суми в срок до 10 (десет) дни след получаване на фактура и документ за гаранция за обезпечаване на авансовото плащане.

8.3 Плащанията се извършват по банков път по посочена от изпълнителя банкова сметка.

**9. Гаранция за авансово плащане**

9.1 Гаранцията за авансовото плащане представлява обезпечаване на 100 % стойността на предвиденото авансово плащане и се представя от определения изпълнител преди неговото извършване.

9.2 Гаранцията се предоставя в една от следните форми:

9.2.1. парична сума;

9.2.2. банкова гаранция;

9.2.3. застраховка, която обезпечава изпълнението чрез покритие на отговорността на изпълнителя.

9.3 Гаранцията по т. 9.2.1 или т. 9.2.2 може да се предостави от името на изпълнителя за сметка на трето лице – гарант.

9.4 Изпълнителят избира сам формата на гаранцията за авансовото плащане.

9.5 Когато изпълнителят е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

9.6 Условията за задържане и освобождаване на гаранцията за авансовото плащане са указани в Договора за изпълнение на обществената поръчка между Възложителя и Изпълнителя.

9.7 При представяне на гаранцията под формата на парична сума, тя се внася по банков път, на името на ППРБЕС:

**Банка:  ING BELGIUM SA/NV**

**IBAN :  BE12 3101 1676 9292**

**SWIFT :  BBRUBEBB**

9.8 Когато изпълнителят избере гаранцията за авансовото плащане да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение за усвояване или връщане на авансовото плащане и да е със срок на валидност най-малко 30 (тридесет) дни след изтичане срока за усвояване на авансовото плащане.

9.9 Възложителят ще освободи гаранцията за авансовото плащане, без да дължи лихви за периода, през който средствата законно са престояли при него.

9.10 Застраховката по т. 9.2.3, която обезпечава изпълнението чрез покритие на отговорността на изпълнителя, трябва да бъде със срок на валидност най-малко 30 (тридесет) дни след изтичане срока за усвояване на авансовото плащане. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя при неусвояване или невръщане на авансовото плащане по договора и не може да бъде използвана за обезпечение на отговорността на изпълнителя по друг договор.

**10. Гаранция за изпълнение на договора**

10.1 Гаранцията за изпълнение на договора представлява 5 % (пет на сто) от общата стойност на договора по съответната обособена позиция, представена от определения изпълнител в момента на неговото сключване. Гаранцията за изпълнение в размер 4 % (четири на сто) обезпечава изпълнението на доставката, а в размер 1 % - обезпечава гаранционното обслужване.

10.2 Гаранцията се предоставя в една от следните форми:

10.2.1. парична сума;

10.2.2. банкова гаранция;

10.2.3. застраховка, която обезпечава изпълнението чрез покритие на отговорността на изпълнителя.

10.3 Гаранцията по т. 10.2.1 или т. 10.2.2 може да се предостави от името на изпълнителя за сметка на трето лице – гарант.

10.4 Участникът, определен за изпълнител, избира сам формата на гаранцията за изпълнение.

10.5 Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

10.6 Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.

10.7 При представяне на гаранцията под формата на парична сума, тя се внася по банков път, на името на ППРБЕС:

**Банка:  ING BELGIUM SA/NV**

**IBAN :  BE12 3101 1676 9292**

**SWIFT :  BBRUBEBB**

10.8 Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка и да е със срок на валидност най-малко 30 (тридесет) дни след изтичане срока на договора.

10.9 Възложителят ще освободи гаранцията за изпълнение, без да дължи лихви за периода, през който средствата законно са престояли при него.

10.10 Застраховката по т. 10.2.3, която обезпечава изпълнението чрез покритие на отговорността на изпълнителя, трябва да бъде със срок на валидност най-малко 30 (тридесет) дни след изтичане срока на договора. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя при пълно или частично неизпълнение на договора и не може да бъде използвана за обезпечение на отговорността на изпълнителя по друг договор.

**11. Спазване на приложими норми**

При изпълнението на поръчката изпълнителят е длъжен да спазва всички приложими нормативни актове, разпоредби, стандарти и други изисквания, свързани с предмета на поръчката, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл.115 от ЗОП[[1]](#footnote-1).

**II.ТЕХНИЧЕСКА СПЕЦИФИКАЦИЯ[[2]](#footnote-2)**

1. **Предмет на поръчката**

Предметът на обществената поръчка е доставка чрез покупка на нови моторни превозни средства (МПС) за нуждите на Постоянното представителство на Република България към Европейския съюз (ППРБЕС).

Предметът на обществената поръчка е разделен на следните обособени позиции:

Обособена позиция № 1 (ОП № 1) „Доставка чрез покупка на 7 (седем) броя нови моторни превозни средства, категория М1, Седан (АА)“;

Обособена позиция № 2 (ОП № 2) „Доставка чрез покупка на 2 (два) броя нови моторни превозни средства, категория М1, Седан (АА)”;

Обособена позиция № 3 (ОП № 3) „Доставка чрез покупка на 2 (два) броя нови моторни превозни средства, категория М1, Пътнически микробус (AF)”.

1. **Общи изисквания към доставката**

Изпълнителят трябва да притежава права за представителство и търговия на предлаганите нови моторни превозни средства. За целта към Техническото си предложение трябва да представи заверено копие от оторизационно писмо/сертификат или друг документ (валиден към крайния срок за подаване на оферти), издаден от производителя на ново моторно превозно средство или официален негов представител, удостоверяващ права за представителство и търговия на предлаганото ново моторно превозно средство.

При приемане на доставката избраният изпълнител следва да проведе приемателни тестове на всяко от доставеното/ите ново моторно превозно средство съвместно с представител/и на Възложителя, както и да провери съответствието му с техническата спецификация и техническото предложение, за резултатите от които да се състави Приемо – предавателен протокол, който да се подпише от двете страни.

1. **Гаранционни срокове и срок на гаранционно обслужване и поддръжка**

3.1 Гаранционен срок

3.1.1. гаранционният срок на автомобилите е 5 (пет) години без ограничения в пробега;

3.1.2. гаранционният срок на антикорозионното покритие на автомобилите е 10 (десет) години.

3.2 Срок за гаранционно обслужване.

Срокът за гаранционно обслужване на автомобилите е с продължителност, еднаква с гаранционния срок на автомобилите по т. 3.1.1 – 5 (пет) години без ограничения в пробега.

Всички гаранционни срокове започват да текат от датата на предаване на автомобилите и подписване на Приемо-предавателен протокол.

\*Забележка: Представянето на оферта, съдържаща в Предложението за изпълнение на поръчката или друг документ на участника, гаранционен срок, който е по-кратък от определения от Възложителя, е основание за oтстраняване на този участник, поради представяне на оферта, неотговаряща на предварително обявените условия от Възложителя.

1. **Гаранционни условия**

4.1 Изпълнителят обезпечава гаранционната отговорност и извършването на сервизна поддръжка на доставените автомобили на място в следните градове: гр. Брюксел, Кралство Белгия, гр. Люксембург, Великото херцогство Люксембург, гр. Страсбург, Френската република.

4.2 Гаранционна отговорност

4.2.1 Изпълнителят гарантира пълната функционална годност на доставените автомобили съгласно предназначението на автомобилите.

4.2.2 В рамките на гаранционния срок Изпълнителят отстранява със свои сили и средства за всички повреди и/или несъответствия на автомобилите, съответно подменя дефектирали части и/или компоненти с нови. Гаранцията обхваща всички системи, агрегати, възли и детайли на автомобила, съгласно изискванията на производителя по сервизна книжка, с изключение на консумативите по автомобила, касаеща гаранционната отговорност на производителя.

4.2.3 Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на автомобила от свои квалифицирани представители в срок до 3 (три) дни или по-кратък, от получаване на рекламационното съобщение на Възложителя. След преглед на автомобила от квалифицирани представители на Изпълнителя се съставя констативен протокол за вида на повредата и/или Несъответствието, работите и срокът необходими за отстраняването ѝ в два еднообразни екземпляра.

4.2.4 Изпълнителят се задължава да отстрани настъпила повреда и/или несъответствието в срок до 5 (пет) пет дни или по-кратък, считано от датата на констатирането им. При невъзможност за отстраняване на настъпила повреда и/или несъответствие в срок до 10 (десет) дни или по-кратък, Изпълнителят осигурява на Възложителя оборотен автомобил от същия или подобен клас, до пълното отстраняване на повреда и/или несъответствие, като гаранционният срок на автомобилите, в процес на поправяне, се удължава със срока през който е траело отстраняването на повредата.

4.3. Гаранционно (сервизно) обслужване:

4.3.1 Изпълнителят се задължава да осигури на Възложителя гаранционно (сервизно) обслужване на автомобилите в гаранционния срок.

4.3.2 Изпълнителят се задължава да извършва с предимство сервизно обслужване на автомобилите на Възложителя по време на целия гаранционен период, в срок не по-късно от 3 (три) работни дни или по-кратък от постъпване на заявка за обслужване от страна на Възложителя. Гаранционното обслужване се осъществява в сервиз на Изпълнителя, или в негови оторизирани сервизи.

4.3.3 Под гаранционно (сервизно) обслужване се има предвид изискуемата планова сервизна поддръжка с предписана от производителя периодичност, определена в календарен срок или пробег на автомобила, като смени на масло за двигател, филтри (маслен, горивен, въздушен, прахов), спирачна течност, ангренажен комплект, подгревни свещи за старт при ниски температури, трансмисионно масло, диференциално масло и филтри, антифриз, чистачки предни, накладки спирачни (предни и задни), спирачни дискове (предни и задни), съединител комплект, ремъци, ролки и други, които биха настъпили при нормални условия на експлоатация, както и труда за сервизните инспекции, които автомобилът трябва да премине в указаната от производителя периодичност, определена в календарен срок или пробег на автомобила.

4.4 Общи условия

За неуредените въпроси във връзка с гаранционната отговорност и извършването на гаранционно (сервизно) обслужване на доставените автомобили се прилагат условията на изпълнителя за извършване на тези дейности. За целта към Техническото си предложение трябва да представи Общи условия или друг документ, в който са регламентирани установените от него правила за извършване на тези дейности. При противоречие между тях и посочените по-горе изисквания на възложителя, се прилагат последните.

1. **Минимални технически изисквания**
   1. **ОП № 1 „Доставка чрез покупка на 7 (седем) броя нови моторни превозни средства, категория М1, Седан (АА)“**
2. Каросерия

|  |  |  |
| --- | --- | --- |
| 1.1 | Тип на каросерията | Седан (АА) |
| 1.2 | Цвят на превозното средство | Черен металик |
| 1.3 | Брой на местата за сядане | 4+1 |

1. Двигател

|  |  |  |
| --- | --- | --- |
| 2.1 | Работен обем на двигателя | Минимум 1790 см3 |
| 2.2 | Брой цилиндри | 4 |
| 2.3 | Гориво | Бензин |
| 2.4 | Максимална полезна мощност в kW | Минимум 106 kW |
| 2.5 | Обем на резервоара, вкл. резерва | Минимум 56 л |

1. Трансмисия

|  |  |  |
| --- | --- | --- |
| 3.1 | Задвижване | Предно или задно |
| 3.2 | Скоростна кутия | Автоматична |
| 3.3 | Управление | Ляв волан, сервоусилен |
| 3.4 | Гуми и джанти | Минимум 16” с алуминиеви джанти |

1. Оси и окачване

|  |  |  |
| --- | --- | --- |
| 4.1 | Окачване | Предно независимо |

1. Спирачки

|  |  |  |
| --- | --- | --- |
| 5.1 | Спирачки | Предни и задни дискови |

1. Основни размери

|  |  |  |
| --- | --- | --- |
| 6.1 | База (междуосово разстояние) | Минимум 2700 мм |
| 6.2 | Дължина | Минимум 4600 мм |
| 6.3 | Широчина (без страничните огледала) | Минимум 1810 мм |
| 6.4 | Пътен просвет | Минимум 140 мм |
| 6.5 | Обем на багажника | Минимум 480 л |

1. Екологични характеристики

|  |  |  |
| --- | --- | --- |
| 7.1 | Ниво на емисии на отработени газове | EURO 6 |
| 7.2 | Разход на гориво при комбиниран цикъл на движение | Максимум 7,2 л/100 км |

1. Други характеристики

|  |  |  |
| --- | --- | --- |
| 8.1 | Системи за безопасност | А) Триточкови предпазни колани – предни и задни |
| Б) Антиблокираща система на спирачките |
| В) Електронно разпределение на спирачното усилие |
| Г) Челни и странични въздушни възглавници |
| Д) Електронна система за помощ при паркиране с ултразвукови сензори |
| 8.2 | Минимално обзавеждане | А) Централно заключване с дистанционно управление |
| Б) Алармена система против кражба с имобилайзър |
| В) Климатик, двузонов |
| Г) Прозорци на всички врати с електрическо управление |
| Д) Eлектро-управляеми и отопляеми странични огледала |
| Е) Нагревател на задното стъкло |
| Ж) Регулиране по дължина и височина на седалката на водача |
| З) Пълноразмерна резервна гума с алуминиева джанта, готова за монтаж или комплект (кит) за възстановяване на спукана гума |
| И) GPS-навигационна система – вградена |
| К) Радио |

* 1. **ОП № 2 „Доставка чрез покупка на 2 (два) броя нови моторни превозни средства, категория М1, Седан (АА)”**

1. Каросерия

|  |  |  |
| --- | --- | --- |
| 1.1 | Тип на каросерията | Седан (АА) |
| 1.2 | Цвят на превозното средство | Черен металик |
| 1.3 | Брой на вратите | 4 |

1. Двигател

|  |  |  |
| --- | --- | --- |
| 2.1 | Работен обем на двигателя | Минимум 2500 см3 |
| 2.2 | Брой цилиндри | Минимум 4 |
| 2.3 | Гориво | Бензин |
| 2.4 | Максимална полезна мощност в kW | Минимум 147 kW |

1. Трансмисия

|  |  |  |
| --- | --- | --- |
| 3.1 | Задвижване | Предно, задно или с едновременно задвижване на всички колела (AWD) |
| 3.2 | Скоростна кутия | Автоматична, минимум 6-степенна + задна |
| 3.3 | Управление | Ляв волан, сервоусилен |
| 3.4 | Гуми и джанти | Алуминиеви джанти |

1. Оси и окачване

|  |  |  |
| --- | --- | --- |
| 4.1 | Окачване | Адаптивно окачване за движение в различни режими |

1. Скорост и ускорение

|  |  |  |
| --- | --- | --- |
| 5.1 | Максимална скорост | 240 км/ч |
| 5.2 | Ускорение 0-100 км/ч | Под 8 секунди |

1. Основни размери

|  |  |  |
| --- | --- | --- |
| 6.1 | База (междуосово разстояние) | Минимум 3000 мм |
| 6.2 | Дължина | Минимум 5000 мм |
| 6.3 | Широчина (без страничните огледала) | Минимум 1880 мм |
| 6.4 | Височина | Минимум 1450 мм |

1. Екологични характеристики

|  |  |
| --- | --- |
| Ниво на емисии на отработени газове | EURO 6 |
| Разход на гориво при комбиниран цикъл на движение | Максимум 10 л/100 км |

1. Други характеристики

|  |  |  |
| --- | --- | --- |
| 8.1 | Системи за безопасност | А) Триточкови предпазни колани за всички места в автомобила |
| Б) Антиблокираща система на спирачките с асистенти за аварийно спиране и потегляне по наклон |
| В) Система за стабилност при поднасяне |
| Г) Въздушни възглавници за всички места в автомобила |
| Д) Пълен паркинг асистент със звукова сигнализация или видео |
| 8.2 | Минимално обзавеждане | А) Централно заключване с дистанционно управление |
| Б) Алармена система против кражба с имобилайзър |
| В) Климатик, двузонов |
| Г) Прозорци на всички врати с електрическо управление |
| Д) Eлектро-управляеми и отопляеми странични огледала |
| Е) Нагревател на задното стъкло |
| Ж) Регулиране по дължина и височина на седалката на водача |
| З) Пълноразмерна резервна гума с алуминиева джанта, готова за монтаж или комплект (кит) за възстановяване на спукана гума |
| И) GPS-навигационна система – вградена |
| К) Аудио и видео система със слот за SD карта и USB, Bluetooth, телефонна връзка |
| Л) Тапицерия от естествена кожа |
| М) Автопилот със задаване на постоянна скорост |
| Н) Извод за 12 V напрежение в купето и багажника |
| О) Борд компютър със сервизна информация с предупреждение за неизправност |
| 8.3 | Специално оборудване | Стойка за флаг |

* 1. **ОП № 3 „Доставка чрез покупка на 2 (два) броя нови моторни превозни средства, категория М1, Пътнически микробус (AF)”**

1. Каросерия

|  |  |  |
| --- | --- | --- |
| 1.1 | Тип на каросерията | Пътнически микробус (АF) |
| 1.2 | Цвят на превозното средство | Сив металик или черен металик, или тъмносин металик\* |
| 1.3 | Брой на местата за сядане | Минимум 6+1 |

\* Забележка: Цветът на превозното средство по обособената позиция следва да бъде един от изброените и еднакъв за всички автомобили, предмет на доставката.

1. Двигател

|  |  |  |
| --- | --- | --- |
| 2.1 | Работен обем на двигателя | Минимум 1950 см3 |
| 2.2 | Гориво | Дизелово гориво |
| 2.3 | Максимална полезна мощност в kW | Минимум 110 kW |
| 2.4 | Обем на резервоара, вкл. резерва | Минимум 65 л |

1. Трансмисия

|  |  |  |
| --- | --- | --- |
| 3.1 | Задвижване | Предно или задно |
| 3.2 | Скоростна кутия | Автоматична |
| 3.3 | Управление | Ляв волан, сервоусилен |
| 3.4 | Гуми и джанти | Минимум 16” с алуминиеви джанти |

1. Оси и окачване

|  |  |  |
| --- | --- | --- |
| 4.1 | Окачване | Предно независимо |

1. Спирачки

|  |  |  |
| --- | --- | --- |
| 5.1 | Спирачки | Предни и задни дискови |

1. Основни размери

|  |  |  |
| --- | --- | --- |
| 6.1 | База (междуосово разстояние) | Минимум 3000 мм |
| 6.2 | Дължина | Минимум 5000 мм |
| 6.3 | Широчина (без страничните огледала) | Минимум 1900 мм |
| 6.4 | Височина | Максимум 2000 мм |

1. Екологични характеристики

|  |  |  |
| --- | --- | --- |
| 7.1 | Ниво на емисии на отработени газове | EURO 6 |
| 7.2 | Разход на гориво при комбиниран цикъл на движение | Максимум 7,2 л/100 км |

1. Други характеристики

|  |  |  |
| --- | --- | --- |
| 8.1 | Системи за безопасност | А) Триточкови предпазни колани |
| Б) Антиблокираща система на спирачките |
| В) Система за стабилност при поднасяне |
| Г) Електронна система за помощ при паркиране с ултразвукови сензори |
| 8.2 | Минимално обзавеждане | А) Централно заключване с дистанционно управление |
| Б) Алармена система против кражба с имобилайзър |
| В) Климатик |
| Г) Прозорци на всички врати с електрическо управление |
| Д) Eлектро-управляеми и отопляеми странични огледала |
| Е) Нагревател на задното стъкло |
| Ж) Регулиране по дължина и височина на седалката на водача |
| З) Пълноразмерна резервна гума с алуминиева джанта, готова за монтаж |
| И) GPS-навигационна система – вградена |
| К) Радио |

**РАЗДЕЛ III. УСЛОВИЯ ЗА УЧАСТИЕ В ПРОЦЕДУРАТА**

**III.1 ОБЩИ ПОЛОЖЕНИЯ**

1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставки съгласно законодателството на държавата, в която то е установено.
2. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за обществената поръчка.
3. Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с документ за упълномощаване (пълномощно).
4. Участниците – обединения следва да определят партньор, който да представлява обединението за целите на обществената поръчка и да уговорят солидарна отговорност на членовете на обединението при изпълнение на обществената поръчка.
5. Участниците могат да се позоват на капацитета на трети лица, независимо от правната връзка между тях, по отношение критериите, свързани с икономическото и финансовото състояние, техническите способности и професионалната компетентност.
6. В процедурата за възлагане на обществена поръчка едно физическо или юридическо лице може да участва само в едно обединение.
7. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
8. Свързани лица[[3]](#footnote-3) не могат да бъдат самостоятелни участници в процедурата.

**III.2 ОСНОВАНИЯ ЗА ОТСТРАНЯВАНЕ. МЕРКИ ЗА НАДЕЖДНОСТ**

1. Възложителят ще отстрани от участие всеки участник, който:

1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

1.2. е осъден с влязла в сила присъда, освен ако е реабилитиран, за престъпление, аналогично на тези по т. 1.1. в друга държава членка или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс[[4]](#footnote-4) и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. Изискването не се прилага, когато се налага да се защитят особено важни държавни или обществени интереси или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

1.4. е налице неравнопоставеност в случаите по чл. 44, ал. 5 ЗОП – за участници, от които възложителят е потърсил съвети при подготовката за възлагане на обществената поръчка (пазарни консултации);

1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда[[5]](#footnote-5) или аналогични задължения, установени с акт на компетентен орган, съгласно законодателството на държавата, в която участникът е установен;

1.7. е налице конфликт на интереси[[6]](#footnote-6), който не може да бъде отстранен;

1.8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен, освен ако се докаже, че участникът не е преустановил дейността си и е в състояние да изпълни поръчката, съгласно приложимите национални правила за продължаване на стопанската дейност в държавата, в която е установен;

1.9. е сключил споразумение с други лица с цел нарушаване на конкуренцията, когато нарушението е установено с акт на компетентен орган;

1.10. е опитал да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществената поръчка;

1.11. който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

1.12. който е представил оферта, която не отговаря на:

а) предварително обявените условия на поръчката, включително ако представи оферта, която надхвърля прогнозната стойност на поръчката, определена в рамките на пределния финансов ресурс, с който разполага възложителят;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 115 от ЗОП[[7]](#footnote-7);

1.13. който не е представил в срок обосновката по чл. 72, ал. 1 от ЗОП на своята необичайно благоприятна оферта, която съдържа предложение, свързано с цена или разходи, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, или чиято оферта не е приета съгласно чл. 72, ал. 3 – 5 от ЗОП;

1.14. който след покана от възложителя и в определения в нея срок не удължи срока на валидност на офертата си;

1.15. който е свързано лице[[8]](#footnote-8) с друг участник в процедурата;

1.16. който няма право да участва в обществени поръчки на основание чл. 3, т. 8 във вр. с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДР)[[9]](#footnote-9), освен когато не са налице условията по чл. 4 от закона[[10]](#footnote-10).

1.17. Отстранява се и участник в процедурата - обединение от физически и/или юридически лица, когато за член на обединението е налице някое от посочените по т. 1.1 - 1.10, 1.15 и 1.16 по-горе основания за отстраняване.

1.18. Основанията за отстраняване по т. 1.1 и 1.2 се прилагат до изтичане на пет години от влизането в сила на присъдата, освен ако в нея е посочен друг срок, а тези по т. 1.5, б. “а”, т. 1.6, 1.9 и 1.10 – три години от датата на настъпване на обстоятелствата, освен ако в акта, с който е установено обстоятелството, е посочен друг срок.

1. Основанията по т. 1.1, 1.2, 1.7 и 1.10 се отнасят за лицата, които представляват участника, членовете на управителни и надзорни органи и за други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи, съгласно законодателството на държавата, в която са установени.
2. При подаване на оферта участникът декларира липсата на основанията за отстраняване в част ІІІ от ЕЕДОП, като предоставя съответната информация, изисквана от възложителя, и посочва националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. Информацията се попълва в ЕЕДОП, както следва:

3.1. Относно обстоятелствата по т. 1.1 и т. 1.2:

а) В Част ІІІ, Раздел А се предоставя информация относно присъди за следните престъпления:

* *Участие в престъпна организация* – по чл. 321 и 321а от НК;
* *Корупция* – по чл. 301 – 307 от НК;
* *Измама* – по чл. 209 – 213 от НК;
* *Терористични престъпления или престъпления, които са свързани с терористични дейности -* по чл. 108а, ал. 1 от НК;
* *Изпиране на пари или финансиране на тероризъм* – по чл. 253, 253а, или 253б от НК и по чл. 108а, ал. 2 от НК;
* *Детски труд и други форми на трафик на хора* – по чл. 192а или 159а - 159г от НК.

б) В Част ІІІ, Раздел Г се предоставя информация относно присъди за следните престъпления:

* *Кражба, грабеж, присвоявания* – по чл. 194 – 208 от НК;
* *Изнудване, вещно укривателство, унищожаване и повреждане, злоупотреба на доверие* – по чл. 213 а – 217 от НК;
* *Общи стопански престъпления, престъпления против кредиторите, престъпления в отделни стопански отрасли, престъпления против митническия режим, престъпления против паричната и кредитната система* – по чл. 219 – 252 от НК;
* *Престъпления против финансовата, данъчната и осигурителната системи* – по чл. 254а – 260 от НК.

в) В Част ІІІ, Раздел В, поле 1 от ЕЕДОП се предоставя информация относно присъди за следните престъпления:

* *Престъпления против трудовите права на гражданите* – по чл.172 от НК;
* *Престъпления против околната среда –* по чл. 352 – 353е от НК*.*

При отговор „Да“ участникът посочва:

* дата на влизане в сила на присъдата и фактическото и правното основание за постановяването й;
* срока на наложеното наказание.

3.2. Относно обстоятелствата по т. 1.3 се предоставя информация в Част ІІІ, Раздел Б от ЕЕДОП.

3.3. Относно обстоятелствата по т. 1.4 -1.10 се предоставя информация в Част ІІІ, Раздел В от ЕЕДОП.

3.4. Относно обстоятелствата по т. 1.15 и т. 1.16 се предоставя информация в Част ІІІ, Раздел Г от ЕЕДОП. Когато спрямо участника не е налице нито едно от двете основания за изключване, произтичащи от националното законодателство, в поле 1 на посочения раздел се отбелязва отговор „Не”. При наличие на основанието за изключване по т. 1.16 в поле 2 на посочения раздел се предоставя информация кое от изключенията по чл. 4 от ЗИФОДРЮПДР[[11]](#footnote-11) е налице спрямо участника.

1. Мерки за надеждност

4.1. Участник, за когото са налице основания по т. 1.1-1.10 (чл. 54, ал. 1 от ЗОП и чл. 55, ал. 1 от ЗОП) има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

a) е погасил задълженията си за данъци и задължителни осигурителни вноски по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

б) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4.2. Като доказателства за надеждността на участника се представят следните документи:

а) по отношение на обстоятелството по т. 4.1, б. “а” и “б” (чл. 56, ал. 1, т. 1 и 2 от ЗОП) – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

б) по отношение на обстоятелството по т. 4.1, б. „в“ (чл. 56, ал. 1, т. 3 от ЗОП) – документ от съответния компетентен орган за потвърждение на описаните обстоятелства.

4.3. Няма право да се ползва от възможността по т. 4.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за срока, определен с присъдата/акта.

4.4. Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/ нарушението. Когато приеме, че предприетите от участника мерки са достатъчни, за да се гарантира неговата надеждност, Възложителят няма да го отстрани от процедурата. В решението за класиране, съответно за прекратяване на процедурата, Възложителят ще изложи мотиви за приемане или отхвърляне на предприетите от участника мерки за доказване на надеждност и представените за това доказателства, ако е приложимо.

4.5. Когато преди подаване на офертата участник е предприел мерки за доказване на надеждност по т. 4.1 (чл. 56 от ЗОП), тези мерки се описват в ЕЕДОП в полето, свързано със съответното обстоятелство.

1. **ВАЖНО:** Участниците са длъжни да уведомят писмено Възложителя в ***3-дневен срок*** от настъпване на някое от обстоятелствата, посочени в т. 1.1 – 1.10 и т. 1.15.

**III.3 УЧАСТИЕ НА ОБЕДИНЕНИЕ**

1. В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
2. Възложителят не поставя каквито и да е изисквания относно правната форма под която обединението ще участва в процедурата за възлагане на поръчката.
3. Когато участникът е обединение, което не е регистрирано като самостоятелно юридическо лице се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението

1. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
2. Когато участникът е обединение, което не е юридическо лице, следва да бъде уговорена солидарна отговорност на членовете на обединението при изпълнение на обществената поръчка, когато такава не е предвидена съгласно приложимото законодателство.
3. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, участникът следва да извърши регистрацията по БУЛСТАТ или еквивалентна регистрация съгласно законодателството на държавата, в която обединението е установено, след уведомяването му за извършеното класиране и преди подписване на договора за възлагане на настоящата обществена поръчка.

**III.4 ПОДИЗПЪЛНИТЕЛИ**

1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Когато се предвижда участие на подизпълнители, отделен ЕЕДОП задължително се представя от всеки от тях.
2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
3. Възложителят изисква замяна на подизпълнител, който не отговаря на условията по т. 2.
4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на Възложителя, Възложителят заплаща възнаграждение за тази част на подизпълнителя.
5. Разплащанията по т. 4 се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15-дневен срок от получаването му.
6. Към искането по т. 5, изпълнителят предоставя становище, от което да е видно дали оспорва плащанията или част от тях като недължими.
7. Възложителят има право да откаже плащане по т. 4, когато искането за плащане е оспорено, до момента на отстраняване на причината за отказа.
8. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.
9. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
10. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
11. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

1. При замяна или включване на подизпълнител, изпълнителят представя на възложителя всички документи, които доказват изпълнението на условията по т.11, заедно с копие на договора за подизпълнение или на допълнително споразумение в тридневен срок от тяхното сключване съгласно чл. 75, ал. 2 от ППЗОП.

**III.5 ИЗПОЛЗВАНЕ НА КАПАЦИТЕТА НА ТРЕТИ ЛИЦА**

1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности.
2. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения при поискване от страна на Възложителя, в случаите по чл. 67, ал. 5 и ал. 6 от ЗОП.
3. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.
4. Възложителят изисква участника да замени посоченото от него трето лице, ако то не отговаря на някое от условията по т. 4.
5. Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.
6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.2 – 4.

**III.6 УКАЗАНИЯ ЗА ПРЕДСТАВЯНЕ НА ИНФОРМАЦИЯТА В ЕЕДОП**

ЕЕДОП се попълва в съответствие с чл. 67 от ЗОП и указанията в настоящата документация за участие, като:

1. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.
2. Участник, който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника.
3. Участник, който участва самостоятелно, но ще ползва капацитета на едно или повече трети лица, по отношение на критериите за подбор, представя отделен ЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът попълва Раздел В „Информация относно използването на капацитета на други субекти“ на част ІІ от ЕЕДОП. Ако полето е попълнено с „Да“ се представя ЕЕДОП, надлежно попълнен и подписан от лицата по чл. 40, ал. 1 от ППЗОП, за третите лица. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.
4. Участник, който участва самостоятелно, но ще ползва един или повече подизпълнители, представя попълнен отделен ЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът попълва Раздел Г „Информация за подизпълнители, чийто капацитет икономическият оператор няма да използва“ на част ІІ от ЕЕДОП. Ако полето е попълнено с „Да“ се представя ЕЕДОП за всеки подизпълнител надлежно попълнен и подписан от лицата по чл. 40, ал. 1 от ППЗОП. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ съобразно вида и дела на поръчката, който ще изпълняват.
5. Европейската комисия осигурява безплатна електронна услуга за попълване на ЕЕДОП по електронен път – <https://ec.europa.eu/tools/espd/>

**РАЗДЕЛ IV. КРИТЕРИИ ЗА ПОДБОР**

Участниците в настоящата процедура трябва да отговарят на следните минимални изисквания:

**1. Годност (правоспособност) за упражняване на професионална дейност**

Възложителят не поставя изисквания.

**2. Икономическо и финансово състояние**

Възложителят не поставя изисквания за икономическо и финансово състояние на участниците.

**3. Технически и професионални способности**

3.1. Участникът следва да има внедрена система за управление на качеството по стандарт EN ISO 9001:2008 или EN ISO 9001:2015, или еквивалент с обхват, сходен с предмета на поръчката.

Под обхват, сходен с предмета на поръчката, следва да се разбира доставка на моторни превозни средства. Възложителят ще приеме еквивалентни сертификати, издадени от органи, установени в други държави членки.

Участникът декларира съответствието с критерия за подбор в част ІV, буква Г от ЕЕДОП.

При поискване от страна на Възложителя, в случаите по чл. 67, ал. 5 и ал. 6 от ЗОП, изискването се доказва с копие на валиден сертификат за управление на качеството в съответствие със стандарт EN ISO 9001 в актуална версия или еквивалент с обхват, сходен с предмета на поръчката (доставка на моторни превозни средства), издадени от независими лица, акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация (European Cooperation for Accreditation), за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема и други доказателства за еквивалентни мерки за осигуряване на качеството, когато участник не е имал достъп до такива сертификати или е нямал възможност да ги получи в съответните срокове по независещи от него причини. В този случай участникът трябва да е в състояние да докаже, че предлаганите мерки са еквивалентни на изискваните.

3.2. Участникът следва да разполага с минимум един сервиз във всеки от следните градове: гр. Брюксел, Кралство Белгия, гр. Люксембург, Великото херцогство Люксембург, гр. Страсбург, Френската република, снабдени с инструменти, съоръжения и техническо оборудване, необходими за изпълнението на гаранционното обслужване по поръчката.

Забележка: С оглед функционалната компетентност на възложителя на територията на Европейския съюз, автомобилите, предмет на настоящата доставка, ще се използват от възложителя предимно на територията на посочените градове. За да се гарантира качественото и срочно техническо обслужване, което да е икономично и целесъобразно за възложителя, е необходимо изпълнителят да разполага като минимум с поне една сервизна база във всеки от посочените градове.

Участникът декларира съответствието с критерия за подбор в част ІV, буква В, т. 9 от ЕЕДОП чрез посочване на сервизните бази, с които разполага в гр. Брюксел, Кралство Белгия, гр. Люксембург, Великото херцогство Люксембург, гр. Страсбург, Френската република, снабдени с инструменти, съоръжения и техническо оборудване, необходими за изпълнението на гаранционното обслужване по поръчката.

При поискване от страна на Възложителя, в случаите по чл. 67, ал. 5 и ал. 6 от ЗОП, изискването се доказва с декларация под формата на списък с подробна информация за точните адреси на сервизните бази и лицата за контакти.

**РАЗДЕЛ V. КРИТЕРИЙ ЗА ВЪЗЛАГАНЕ НА ПОРЪЧКАТА**

1. **Критерий за възлагане:**

Възложителят ще възложи настоящата обществена поръчка чрез определяне на икономически най-изгодната оферта при критерий **НАЙ-НИСКА ЦЕНА**, съгласно чл. 70, ал. 2, т. 1 от ЗОП.

1. **Класиране на офертите**

На първо място по съответната обособена позиция се класира участникът, предложил най-ниска обща цена за доставка и гаранционно обслужване на автомобилите.

1. **Ред за класиране при наличие на две или повече оферти с предложена най-ниска цена**

В случай, че най-ниската цена по съответната обособена позиция е предложена в две или повече оферти, комисията провежда публично жребий за определяне на изпълнител между класираните на първо място оферти.

**РАЗДЕЛ VI. ДОКУМЕНТАЦИЯ ЗА УЧАСТИЕ**

1. **Място и условия за получаване на документацията:**

Възложителят предоставя неограничен, пълен, безплатен и пряк достъп по електронен път до документацията за участие в процедурата в интернет на следния адрес: <http://www.mfa.bg/embassies/belgiumpp/events/bg/3641/160/7901/index.html> от раздел „Профил на купувача”.Изтеглянето на документацията от посочения адрес е безплатно. Всички документи, свързани с процедурата ще бъдат публикувани на същия интернет адрес.

* 1. Разяснения и допълнителната информация по условията на процедурата:
  2. Всички заинтересовани лица могат да поискат писмено от възложителя разяснения по решението, обявлението и документацията за обществената поръчка до 10 (десет) дни преди изтичане на срока за получаване на оферти за участие.

## Възложителят предоставя разясненията в 4 (четири)-дневен срок от получаване на искането, но не по-късно от 6 (шест) дни преди срока за получаване на офертите. В разясненията не се посочва лицето, направило запитването.

## Възложителят не предоставя разяснения, ако искането е постъпило след срока по т. 1.2.

## Разясненията се предоставят чрез публикуване на профила на купувача.

1. **Изменение на условията**
   1. Възложителят може по собствена инициатива или по искане на заинтересовано лице еднократно да направи промени в обявлението, с което се оповестява откриването на процедурата и в документацията за обществената поръчка.
   2. Заинтересованите лица могат да правят предложения за промени в документите по т. 2.1. в 10 (десет)-дневен срок от публикуването на обявлението в РОП, с което се оповестява откриването на процедурата.
   3. Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14 (четиринадесет)-дневен срок от публикуването в РОП на обявлението, с което се оповестява откриването на процедурата.
   4. След изтичането на сроковете по т. 2.3 възложителят може да публикува многократно обявления за изменение или допълнителна информация за промени в условията на процедурата, само когато удължава обявените срокове.

## С публикуването на обявлението за изменение или допълнителна информация се смята, че всички заинтересовани лица са уведомени.

**РАЗДЕЛ VII. СЪДЪРЖАНИЕ НА ОФЕРТИТЕ. НЕОБХОДИМИ ДОКУМЕНТИ**

1. **Съдържание на офертите и изисквания:**

## Опис на представените документи.

* 1. **Заявление за участие, съдържащо:** 
     1. Единен европейски документ за обществени поръчки (ЕЕДОП);
     2. Документи за предприетите мерки за надеждност, когато е приложимо;
     3. Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка:
* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.
  1. **Техническо предложение, съдържащо:**

## Предложение за изпълнение на поръчката, в съответствие с техническите спецификации и изискванията на възложителя, съдържащо декларация за съгласие с клаузите на приложения проект на договор, декларация за срока на валидност на офертата и декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд – Образец № 2;

## Документ за упълномощаване, когато лицето, което подава офертата, не е законният представител на участника;

## Таблица за съответствие на предлаганите автомобили, по Образец №№ 2.1, 2.2 или 2.3, съответстващ на номера на обособената позиция;

## Снимки на примерни конфигурации на предлаганите автомобили (може да бъдат под формата на каталог, брошура и др. под., без посочване на цени)

## Документ, удостоверяващ права за представителство и търговия на предлаганото ново моторно превозно средство;

## Документ, в който са регламентирани установените правила за обезпечаване на гаранционната отговорност и извършването на гаранционно (сервизно) обслужване;

## Декларация за конфиденциалност по чл. 102, ал. 1 от ЗОП, по Образец № 5 – не е задължителна част от офертата, като същата се представя по преценка на участника и при наличие на основания за това.

* 1. **Ценово предложение – Образец № 3 (поставя се отделен запечатан непрозрачен плик с надпис „Предлагани ценови параметри“).**
* При несъответствие между цифрова и изписана с думи цена ще се взема предвид изписаната с думи.
* В цената на договора се включват всички разходи, свързани с качественото изпълнение на доставката в описания вид и обхват.

## Декларация за всички задължени лица по смисъла на чл. 54, ал. 2 от ЗОП, съгласно Образец № 4.

1. *Участникът декларира* **липсата на основанията за отстраняване** *и* **съответствие** *с критериите за подбор чрез представяне на единен европейски документ за обществени поръчки (ЕЕДОП). Когато участникът е обединение, което не юридическо лице, се представя и отделен ЕЕДОП за всеки от участниците в обединението. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя и отделен ЕЕДОП, който съдържа информацията.*
2. Срок на валидност на офертите:

**3.1**. Срокът на валидност на офертата е не по-малък **от 2 (два)** месеца, считано от датата, определена като краен срок за получаване на офертите. Участник предложил по-кратък срок на валидност на офертата си се отстранява от участие в процедурата.

**3.2**. Възложителят си запазва правото да изисква от участниците да удължат срока на офертите си до момента на сключване на договора за изпълнение.

**РАЗДЕЛ VIII. УКАЗАНИЯ ЗА ПОДГОТОВКА НА ОФЕРТА**

**Подаване на оферта**

1. Документите, свързани с участието в процедурата, се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, в сградата на Постоянното представителство на Република България към Европейския съюз – гр. Брюксел, Кралство Белгия, пл. „Мария Луиза” № 49.
2. Документите, свързани с участието в процедурата, се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката и обособените позиции, за които се подават документите и следното предписание: „Да не се отваря преди разглеждане от комисията за оценка и класиране”.
3. Опаковката включва документите по т. 1.1-1.3 и 1.5 от Раздел VII “Съдържание на офертите. Необходими документи”, както и **отделен запечатан непрозрачен плик с надпис „Предлагани ценови параметри“,** който съдържа ценовото предложение по т. 1.4 от същия раздел, изготвено съгласно Образец № 3.
4. Обществената поръчка е разделена на три обособени позиции. Всеки участник може да подаде оферта за една, две или и за всички обособени позиции.
5. Когато участник подава оферта за повече от една обособена позиция, в опаковката по т. 3 за всяка от позициите се представят поотделно комплектувани документи по т. 1.2 и т. 1.3 от Раздел VII “Съдържание на офертите. Необходими документи”и отделни непрозрачни пликове с надпис „Предлагани ценови параметри”, с посочване на позицията, за която се отнасят. Възложителят допуска представяне на едно заявление за участие по т. 1.2 и една декларация по т. 1.5 от същия раздел, тъй като критериите за подбор по отделните обособени позиции са еднакви.
6. Не се приемат оферти, които са представени след изтичане на крайния срок за получаване или в незапечатана или скъсана опаковка.
7. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка. Получените оферти за участие се предават на председателя на комисията, за което се съставя протокол с данните. Протоколът се подписва от предаващото лице и от председателя на комисията.
8. Всеки участник има право да представи само един вариант на оферта. Участник, който е дал съгласие и/или фигурира като подизпълнител в оферта на друг участник, не може да представи самостоятелна оферта.
9. Участниците следва да посочат дали ще използват подизпълнители.
10. Офертата се представя в писмен вид на хартиен носител на български или френски език. Ако в офертата са включени документи на друг език, те трябва да бъдат придружени с превод на български или френски език.
11. В случаите, когато участникът изпраща офертата чрез препоръчана поща или по куриерска служба, разходите са за негова сметка. Участникът следва да осигури пристигането на офертата в посоченият от възложителя срок. Рискът от забава или загубване на офертата са за сметка на участника.
12. До изтичане на крайния срок за подаване на офертите всеки участник в процедурата може да промени, допълни или оттегли офертата си. Допълнението или промяната на офертата трябва да отговаря на изискванията и условията за представяне на първоначалната оферта, като върху плика бъде поставен надпис „Допълнение / Промяна на оферта с входящ номер….” и наименованието на участника, в случай, че участникът не е оттеглил първоначално подадената от него оферта.

**РАЗДЕЛ IX. УСЛОВИЯ ЗА ПРОВЕЖДАНЕ НА ПРОЦЕДУРАТА**

**1.** Офертите ще бъдат отворени, разгледани, оценени и класирани от комисия, която ще започне своята работа в посочения в Обявлението за обществена поръчка час и дата, в сградата на Постоянното представителство на Република България към Европейския съюз – гр. Брюксел, Кралство Белгия, пл. „Мария Луиза” № 49. Посочената дата може да бъде променена от Възложителя, като участниците ще бъдат писмено уведомени за такава промяна.

**2.** Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване, съгласно чл. 54, ал. 2 от ППЗОП.

**3.** Разглеждането и оценката на представените оферти съгласно избрания критерий за възлагане ще се извърши от комисията по реда на чл. 104, ал. 2 от ЗОП и чл. 61 от ППЗОП, **като техническите и ценовите предложения на участниците се оценяват преди разглеждане на документите за съответствие с критериите за подбор**.

Действията на комисията ще бъдат извършени в следната последователност:

3.1. комисията ще отвори по реда на тяхното постъпване запечатаните непрозрачни опаковки и ще оповести тяхното съдържание, включително предложенията на участниците по съответните показатели за оценка на офертите;

3.2. техническото и ценовото предложение на всеки от участниците ще бъдат подписани най-малко от трима членове на комисията и ще бъде предложено по един от присъстващите представители на другите участници да ги подпише, с което публичната част от заседанието ще приключи;

3.3. комисията ще разгледа представените оферти и ще оцени съгласно избрания критерий за възлагане тези от тях, които съответстват на предварително обявените условия;

3.4. комисията ще разгледа документите, свързани с личното състояние и критериите за подбор, на участниците в низходящ ред спрямо получените оценки;

3.5. когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено ще уведоми участника;

3.6. в срок до 5 работни дни от получаването на уведомлението участникът може да представи нов ЕЕДОП и/или други документи, които съдържат променена и/или допълнена информация;

3.7. комисията разглежда документите по т. 3.4 и 3.6 до установяване на съответствие с изискванията за личното състояние и критериите за подбор на двама участници, които класира на първо и второ място; останалите участници, чиито оферти са оценени, не се класират.

4. Искане на обосновка по чл. 72, ал. 1 от ЗОП

4.1. Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, комисията изисква подробна писмена обосновка за начина на неговото образуване, която се представя в 5-дневен срок от получаване на искането.

4.2. Обосновката по т. 4.1 може да се отнася до:

4.2.1. икономическите особености на производствения процес, на предоставяните услуги или на строителния метод;

4.2.2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

4.2.3. оригиналност на предложеното от участника решение по отношение на строителството, доставките или услугите;

4.2.4. спазването на задълженията по всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл.115 от ЗОП[[12]](#footnote-12);

4.2.5. възможността участникът да получи държавна помощ.

4.3. Получената обосновка се оценява по отношение на нейната пълнота и обективност относно обстоятелствата по т. 4.2, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

4.4. Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП[[13]](#footnote-13).

4.5. Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

5. Решение за определяне на изпълнител

5.1. След приключване работата на комисията, назначена по реда на чл. 103 от ЗОП, Възложителят издава решение съгласно чл. 106, ал. 6 от ЗОП.

5.2.Възложителят уведомява писмено участниците за резултатите от разглеждането, оценяването и класирането на офертите и ги публикува в профила на купувача на интернет страницата:

<http://www.mfa.bg/embassies/belgiumpp/events/bg/3641/160/7901/index.html>

Обменът на информация може да се извърши и по пощата, по факс или по електронен път и при условията и по реда на Закона за електронния документ и електронния подпис или чрез комбинация от тези средства по избор на Възложителя.

|  |  |
| --- | --- |
|  |  |

**РАЗДЕЛ X. ДОКУМЕНТИ ЗА СКЛЮЧВАНЕ НА ДОГОВОР**

* 1. Възложителят сключва писмен договор с определения за изпълнител участник по всяка обособена позиция по реда и при условията на Глава Тринадесета, Раздел II от Закона на обществени поръчки. При подписване на договора участникът, избран за изпълнител е длъжен да представи следните документи:
  2. Документи от съответните компетентни органи за удостоверяване липсата на обстоятелствата по чл. 54, ал. 1, т. 1 - 3 и т. 6 от ЗОП и на посочените в обявлението обстоятелства по чл. 55, ал. 1, т. 1 ЗОП, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя.
* Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно закона на държавата, в която е установен.
* Когато клетвената декларация няма правно значение според съответния национален закон, участникът представя официално заявление, направено пред компетентен орган в държавата, в която той е установен.
* Когато участникът е обединение, документите се представят от всеки един от членовете в обединението.
* Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение. В случай, че обединението се състои от чуждестранни физически и/или юридически лица, те представляват еквивалентен документ за регистрация от държавата, в която са установени.
  1. Актуални документи, удостоверяващи съответствието с поставените критерии за подбор, посочени в Раздел IV„Критерии за подбор”.

Документите се представят и за подизпълнителите и третите лица, ако има такива.

**Забележка:** *В случай, че някои от горните документи вече са били представени или са служебно известни или могат да бъдат осигурени чрез пряк и безплатен достъп до националните бази данни на държавите членки, същите не се представят.*

* 1. Преди сключване на договора за обществена поръчка участникът, определен за изпълнител, представя оригинали (ако гаранцията е банкова или застраховка, която обезпечава изпълнението/авансовото плащане по договора чрез покритие на отговорността на изпълнителя) на документи за гаранция за изпълнение на поръчката и за гаранция за авансово плащане в съответствие с условията в обявлението за обществена поръчка и настоящата документация.

**РАЗДЕЛ XI. ОБЩИ УСЛОВИЯ**

1. За всички неуредени в настоящата документация въпроси се прилагат разпоредбите на Закона за обществените поръчки (ЗОП) и Правилника за прилагане на Закона за обществените поръчки (ППЗОП).
2. Всички разходи, свързани с участието в откритата процедура за възлагане на обществената поръчка, включително и разходите във връзка с подготовката и подаването на оферта, са изцяло за сметка на заинтересованите лица, съответно на участниците.
3. Обжалване

3.1 Всяко решение на възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията.

3.2. Жалба може да подаде всяко заинтересовано лице в 10-дневен срок от уведомяването му за съответното решение, а ако не е уведомено – от датата на узнаването или от датата, на която е изтекъл срокът за извършване на съответното действие.

3.3. Жалба се подава едновременно до Комисията за защита на конкуренцията и до възложителя, чието решение се обжалва.

1. Сроковете, посочени в тази документация се изчисляват, като следва:

4.1. При определяне на срокове, които са в дни и се броят след определено действие или събитие, не се брои деня на настъпване на действието или събитието.

4.2. Когато срокът изтича определено число дни преди известен ден, този ден се взема предвид при определяне на датата, до която се извършва съответното действие. Когато последният ден от срока е неприсъствен, срокът изтича в първия присъствен ден.

4.3. Последният ден на срока изтича в момента на приключване на работното време на възложителя.

1. Сроковете в документацията са в календарни дни. Когато срокът е в работни дни, това е изрично указано при посочването на съответния срок.
2. Приоритет на документи

При противоречие в записите на отделните документи от документацията, за валидни да се считат записите в документа с по-висок приоритет, като приоритетите на документите са в следната последователност:

* Решение за откриване на процедурата;
* Обявление за обществената поръчка;
* Обща информация за условията за изпълнение на обществената поръчка и Техническата спецификация;
* Указания за подготовка на офертата;
* Проект на договор;
* Образци на документи.

1. 1. Конвенция№ 87 за синдикалната свобода и закрилата на правото на синдикално организиране, приета в Сан Франциско на17 юни 1948 г.

   2. Конвенция№ 98 за правото на организиране и на колективно договаряне, приета в Женева на 8 юни 1949 г.

   3. Конвенция относно принудителния или задължителния труд, приета в Женева на 28 юни1930 г.

   4. Конвенция № 105 относно премахването на принудителния труд, приета в Женева на 25 юни 1957 г.

   5. Конвенция № 138 относно минималната възраст за приемане на работа, приета в Женева на 26 юни 1973 г.

   6. Конвенция № 111 относно дискриминацията в областта на труда и професиите, приета в Женева на 25 юни 1958 г.

   7. Конвенция № 100 за равенството в заплащането, приета в Женева на 29 юни 1951 г.

   8. Конвенция № 182 относно забраната и незабавни действия за ликвидирането на най-тежките форми на детския труд, приета в Женева на 17 юни 1999 г.

   9. Виенска конвенция за защита на озоновия слой, подписана във Виена на 22 март 1985 г., и Монреалски протокол за веществата, които нарушават озоновия слой, подписан в Монреал на 16 септември 1987 г.

   10. Базелска конвенция за контрол на трансграничното движение на опасни отпадъци и тяхното обезвреждане, подписана в Базел на 22 март 1989 г.

   11. Стокхолмска конвенция за устойчивите органични замърсители, съставена в Стокхолм на 22 май 2001 г.

   12. Конвенция относно процедурата по предварително обосновано съгласие при международната търговия с определени опасни химични вещества и пестициди, съставена в Ротердам на 10 септември 1998 г., и нейните три регионални протокола

   13. Конвенция № 95 за закрилата на работната заплата, приета в Женева на 1 юли 1949 г. [↑](#footnote-ref-1)
2. В случай, че в техническата спецификация, изискванията на възложителя или друг документ от настоящата документация е посочен конкретен модел, източник, процес, търговска марка, патент, тип, произход или производство, да се чете и разбира „или еквивалентно“. [↑](#footnote-ref-2)
3. Съгласно § 2, т. 45 от допълнителните разпоредби на ЗОП "Свързани лица" са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно:

   „13. "Свързани лица" са:

   а) лицата, едното от които контролира другото лице или негово дъщерно дружество;

   б) лицата, чиято дейност се контролира от трето лице;

   в) лицата, които съвместно контролират трето лице;

   г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

   14. "Контрол" е налице, когато едно лице:

   а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

   б) може да определя пряко или непряко повече от половината от членовете на управителния или контролния орган на едно юридическо лице; или

   в) може по друг начин да упражнява решаващо влияние върху вземането на решения във връзка с дейността на юридическо лице.” [↑](#footnote-ref-3)
4. Публични вземания на държавата или на община за данъци, включително акцизи, както и мита, задължителни осигурителни вноски и други вноски за бюджета. [↑](#footnote-ref-4)
5. Задължения на работодателя, свързани със забрана за едностранно изменение на трудовото правоотношение, задължение за начисление и плащане на трудово възнаграждение; гарантирано изплащане на определен размер от трудовото възнаграждение; специална закрила на непълнолетните. [↑](#footnote-ref-5)
6. Съгласно § 2, т. 21 от допълнителните разпоредби на ЗОП "Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

   Облага по смисъла на чл. 2, ал. 3 от Закона за предотвратяване и установяване на конфликт на интереси е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие. [↑](#footnote-ref-6)
7. Виж забележка № 1. [↑](#footnote-ref-7)
8. Вж. забележка № 3. [↑](#footnote-ref-8)
9. Съгласно § 1, т. 2 от допълнителните разпоредби на ЗИФОДРЮПДР "Юрисдикции с преференциален данъчен режим" са юрисдикциите по смисъла на § 1, т. 64 от допълнителните разпоредби на Закона за корпоративното подоходно облагане, с изключение на Гибралтар (брит.) и държавите - страни по Споразумението за Европейското икономическо пространство.

   Съгласно Заповед № ЗМФ-1303 от 21 декември 2016 г. на министъра на финансите (обн., ДВ, бр. 103/ 27.12.2016 г.), държавите/териториите, които са юрисдикции с преференциален данъчен режим по смисъла на § 1, т. 64 от допълнителните разпоредби на Закона за корпоративното подоходно облагане, са: 1.Антигуа и Барбуда; 2.Бруней Даруссалам; 3.Вирджинските острови (САЩ); 4.Гренада; 5.Гуам остров (САЩ); 6.Доминиканската република; 7.Кооперативна република Гаяна; 8.Лабуан; 9.Макао; 10.Нова Каледония; 11.Обединени арабски емирства; 12.Общността на Бахамските острови; 13.Оман; 14.Остров Рождество (Коледен остров) (брит.); 15.Острови Кук (новозел.); 16.Питкерн; 17.Република Вануату; 18.Република Либерия; 19.Република Малдиви; 20.Република Маршалски острови; 21.Република Палау; 22.Република Панама; 23.Република Фиджи; 24.Сарк; 25.Сейнт Лусия; 26.Хонг Конг (Китай). [↑](#footnote-ref-9)
10. Съгласно чл. 4 от ЗИФОДРЮПДР „ Членове 3 и 3а не се прилагат, когато:

    1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;

    2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6;

    3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;

    4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;

    5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 - за дейностите, за които се прилага споразумението;

    6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 - за дейностите, за които се прилага решението;

    7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6;

    8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6.” [↑](#footnote-ref-10)
11. Виж забележка № 10. [↑](#footnote-ref-11)
12. Виж забележка № 1. [↑](#footnote-ref-12)
13. Виж забележка № 1. [↑](#footnote-ref-13)